Source: http://docplayer.fi/366629-Tyon-sisalto-ja-tyoolosuhteiden-mukauttaminen-avoimilla-tyomarkkinoilla-toimivilla-vammaisilla-ja-pitkaaikaissairailla.html
Timestamp: 2018-04-26 00:38:05+00:00
Document Index: 17896458

Matched Legal Cases: ['kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ']

Työn sisältö ja työolosuhteiden mukauttaminen avoimilla työmarkkinoilla toimivilla vammaisilla ja pitkäaikaissairailla - PDF
Työn sisältö ja työolosuhteiden mukauttaminen avoimilla työmarkkinoilla toimivilla vammaisilla ja pitkäaikaissairailla
Download "Työn sisältö ja työolosuhteiden mukauttaminen avoimilla työmarkkinoilla toimivilla vammaisilla ja pitkäaikaissairailla"
1 Työn sisältö ja työolosuhteiden mukauttaminen avoimilla työmarkkinoilla toimivilla vammaisilla ja pitkäaikaissairailla Nina Nevala Tiina Kalliomäki-Levanto Kirsi Jääskeläinen Maria Hirvonen Anneli Pekkarinen Jyrki Elo Työterveyslaitos 2011 ISBN (pdf)
2 2 (118) Esipuhe Työ tarjoaa kaikille ihmisille mahdollisuuden rakentaa omaa hyvinvointiaan ja ehkäistä yhteiskunnasta syrjäytymistä. Jokaisella ihmisellä pitää olla tasa-arvoinen oikeus tehdä työtä ja nauttia oman työnsä tuloksista. Hyvä koulutus, nykyaikainen tekniikka, joustava työn organisointi ja työolosuhteiden yksilöllinen mukauttaminen mahdollistavat työelämään osallistumisen oman toimintakykynsä mukaisesti. EU:n alueella on arviolta miljoonaa vammaista henkilöä. Suurimpia vammaisryhmiä ovat liikunta-, näkö- ja kuulovammaiset sekä iän tai sairauden takia liikkumis- ja toimimisesteiset. OECD:n vuonna 2008 julkaistun raportin mukaan Suomessa vammaisten työllisyysaste on alhainen ja vammaisten on vaikea saada työtä sekä vaikea työstä pudottuaan palata takaisin työelämään. Tutkimus antaa uutta tietoa työolosuhteiden mukauttamisen mahdollisuuksista avoimilla työmarkkinoilla. Työolosuhteiden mukauttamien on työntekijöiden käytössä olevien välineiden, palveluiden ja tilojen muuttamista sellaisiksi, että myös osatyökykyiset työntekijät voivat käyttää niitä tasa-arvoisesti omien kykyjensä mukaan. Tässä tutkimuksessa termejä mukauttaminen (accommodation) ja sopeuttaminen (adaptation) käytettiin synonyymeinä. Tutkimuksessa etsittiin niitä ratkaisuja, joita suomalaisilla työpaikoilla oli ennakkoluulottomasti toteutettu. Vammaisten ja pitkäaikaissairaiden henkilöiden pääsy työhön, työelämässä pysyminen ja tasaarvoinen urakehitys edellyttävät nykyistä laajempaa tietopohjaa ja hyviä kokemuksia osatyökykyisistä työntekijöinä. Lämpimät kiitokset kaikille tutkimukseen osallistuneille. Kiitos tutkimuksen johtoryhmälle aktiivisesta osallistumisesta ja asiantuntevasta tuesta tutkimuksen kaikissa vaiheissa. Johtoryhmään kuuluivat toimitusjohtaja Marjatta Varanka VATESista, erityisasiantuntija Erkki Kemppainen Terveyden ja hyvinvoinnin laitokselta, työllisyyspäällikkö Taru Tammi Näkövammaisten keskusliitosta, tutkija Anniina Lavikainen Kuuloliitosta, vammaispoliittinen suunnittelija Terttu Manelius Invalidiliitosta ja projektipäällikkö Marja Nevalainen Vammaisten lasten ja nuorten tukisäätiöstä. YTM Hanna Karojärvi teki projektista pro gradu tutkielman, kiitos innostuneesta yhteistyöstä. Projektin litterointipalvelut ostettiin Näkövammaisten keskusliitosta. Kiitämme Työsuojelurahastoa tutkimuksen taloudellisesta tuesta.
3 3 (118) Tiivistelmä Tausta. Työolosuhteiden mukauttaminen helpottaa vammaisten ja pitkäaikaissairaiden henkilöiden työllistymistä ja työssä selviytymistä sekä lisää työntekijöiden välistä tasa-arvoa Tavoite. Tutkimuksen tavoitteena oli selvittää avoimilla työmarkkinoilla työskentelevien vammaisten ja pitkäaikaissairaiden henkilöiden työn sisältöä ja työolosuhteissa toteutettuja mukauttavia ratkaisuja sekä niihin yhteydessä olevia tekijöitä. Lisäksi koottiin työolosuhteiden mukauttamisen hyviä käytäntöjä. Aineisto ja menetelmät. Tutkimus oli kuvaileva poikkileikkaustutkimus. Tutkimukseen osallistui 205 Kelan 16 vuotta täyttäneen vammaistukea saavaa henkilöä (naisia 74 %, miehiä 26 %), jotka olivat työssä avoimilla työmarkkinoilla. Osallistujilla oli liikunta-, näkö- tai kuulovamma tai kommunikaatiohäiriö. Tutkimus toteutettiin Digium Enterprise internetpohjaisella tutkimus- ja tiedonkeruuohjelmalla. Tapauskuvauksiin osallistui 8 vapaaehtoista henkilöä ja heidän työyhteisönsä jäseniä. Tulokset. Liikunta- ja näkövammaiset sekä kommunikaatiohäiriöitä omaavat työntekijät työskentelivät useimmiten julkisella sektorilla ja kuulovammaiset yksityisellä sektorilla. Valtaosa (81 %) oli vakituisessa työsuhteessa ja vajaa puolet työskenteli osa-aikaisesti. Vammaiset ja pitkäaikaissairaat työntekijät olivat innostuneempia (p<0,0001) työstään kuin suomalaiset palkansaajat keskimäärin. Puolet vastanneista sanoi, että heidän työtilansa eivät olleet työn sujuvuuden kannalta toimivat ja käytännölliset. Vammaiset työntekijät käyttivät työssään tietokonetta enemmän kuin suomalaiset työntekijät keskimäärin. Alle kolmannes (27 %) vastanneista tunsi erittäin hyvin tai hyvin tietokoneen käyttöä helpottavat apuvälineet ja tietokoneohjelmat. Työpaikoilla oli eniten toteutettu mukautuksia työaikoihin, työhön ja itseen liittyviin vaikutusmahdollisuuksiin sekä työpisteen mitoitukseen ja toimivuuteen. Eri vammaryhmistä näkövammaisille oli tehty eniten mukautuksia työpisteeseen. Ne työntekijät, joille oli tehty riittävästi työolosuhteiden mukauttamisratkaisuja, kokivat työkykynsä muita paremmaksi (p=0,0036). Työntekijöillä oli parempi mahdollisuus sosiaaliseen tukeen, tasapuoliseen kohteluun, työn hallintaan ja kehittymiseen sekä osallistumiseen työssä niillä työpaikoilla, joilla oli tehty riittävästi työolosuhteiden mukauttamisratkaisuja. Työntekijät, joille oli tehty riittävästi mukauttamisratkaisuja, kokivat yhteistyön työnantajan, työterveyshuollon ja kuntoutuksen kesken toimivan muita paremmin (p=0,0016). Alle puolet (47 %) vastaajista ilmoitti, että työterveyshuolto oli työpaikkaselvityksen yhteydessä tutustunut heidän työhönsä ja työpisteeseensä. Työterveyshuollon antamat suositukset koskivat useimmin työpisteen mitoitusta. Työterveyshuolto oli käyttänyt harvoin asiantuntijoita apunaan vammaisten työntekijöiden työolosuhteiden kehittämisessä. Vajaa kolmannes (29 %) vastanneista ilmoitti, että heidän työnantajansa oli kustantanut työoloissa tehtyjä mukauttamisratkaisuja. Työvoimahallinnon myöntämää työolosuhteiden järjestelytukea oli saanut 6 % ja palkkatukea 7 % vastaajien työantajista. Pohdinta. Työolosuhteiden mukauttaminen ja joustava työn organisointi mahdollistavat työskentelyn avoimilla työmarkkinoilla huolimatta toimintakyvyn rajoitteista. Työterveyshuollon valmiuksia vammaisten ja pitkäaikaissairaiden työkyvyn tukemiseksi pitää parantaa ja työterveyshuollon asiantuntijoiden käyttöä lisätä. Työpaikoilla hyviksi todettuja mukauttamisratkaisuja voidaan hyödyntää myös laajemmin osatyökykyisten ja ikääntyvien henkilöiden työurien pidentämisessä.
4 4 (118) Abstract Work content and accommodating working conditions of persons with a disability or a long-standing health problem in the open labour market Background. Accommodating working conditions facilitates the employment and work continuity of persons with a disability or a long-standing health problem and increases the equality between workers. Objective. The objective of this study was to determine what accommodating solutions and related factors have been introduced into the work content and working conditions of persons with a disability or a long-standing health problem in the open labour market. In addition, data were collected on good accommodating practices for working conditions. Material and methods. The study was a descriptive cross-sectional study. A total of 205 persons 16 years of age or older (74% female, 26% male) who received support for a disability from The Social Insurance Institution of Finland and worked in the open labour market took part in the study. The participants had a musculoskeletal, visual, or hearing disorder or a communication problem. The research was carried out using the internet-based research and information gathering system of Digium Enterprise. Eight volunteers and people from their work milieu participated in the descriptive case study. Results. The persons with musculoskeletal or visual dysfunction and those with a communication problem worked primarily in the public sector, while those with a hearing problem were employed in the private sector. Most (81%) of the participants held permanent positions and less than half worked part-time. The workers with a disability or a long-standing health problem were more enthusiastic about their work (p<0.0001) than Finnish wage-earners in general. Half of the respondents said that their working spaces were not functional or practical with respect to the dispatch of their job. On average, the disabled workers used a computer at work more than other Finnish employees. Fewer than one third (27%) of the respondents were especially familiar or familiar with aids and computer programs that made the use of a computer easier. Most of the implemented work accommodations dealt with worktime, possibilities to affect the work or self, and the measurements and functionality of the workstation. Of the different disability groups, the workers with visual dysfunctions had had more accommodations made in their workstations. The workers for whom sufficient accommodations had been made in their working conditions felt that their work ability was better than the others (p=0.0036). They also had a better opportunity for social support, equal treatment, work management and development, and participation in the work done at their workplaces. These workers also felt that the cooperation between their employer, occupational health professionals, and rehabilitation professionals functioned better (p=0.0016). Fewer than half (47%) of the respondents reported that the occupational health care unit familiarised itself with the worker s work and workstation in conjunction with a workplace survey. The recommendations given by occupational health care unit primarily concerned the measurements of the workstation. The occupational health care unit had seldom used the services of an expert in the development of the disabled person s working conditions. Fewer than one third (29%) of the respondents reported that their employer had paid for the accommodations made in their working conditions. The labour administration provided funds for setting up the working conditions of 6% of the respondents, and 7% of the employers had received wage support. Discussion. Accommodating working conditions and flexible work organisation makes it possible to work in the open labour market regardless of a limited work ability. The preparedness of occupational health care to support persons with a disability or a longstanding health problem should be improved, and occupational health professionals should be more readily used. The accommodations found to benefit workplaces can be used more broadly for partially disabled persons, as well as to lengthen the career of older workers.
5 5 (118) Sisältö Esipuhe... 2 Tiivistelmä... 3 Abstract... 4 Sisältö Tausta Vammaiset ja työ Työolosuhteiden mukauttamiseen liittyvää lainsäädäntöä Työolosuhteiden mukauttaminen Tutkimuksen tavoitteet Aineisto ja menetelmät Aineisto Menetelmät Tulokset Työnantaja, toimiala ja työsuhde Kuormitustekijät työssä ja työmatkalla Työmatkan kulkeminen Fyysiset kuormitustekijät ja tapaturmavaarat työssä Tietotekniikan käyttö Psykososiaaliset tekijät ja jaksaminen Työolosuhteiden mukauttamisratkaisut Mukauttamisratkaisujen kohde Mukauttamisratkaisujen yhteys psykososiaalisiin tekijöihin Mukauttamisratkaisujen taustalla olevia tekijöitä Mukauttamisratkaisujen rahoitus Työterveyshuollon tuki vammaisille ja pitkäaikaissairaille Ihmisiä työssään Fysioterapeutti Lääkäri Palvelusihteeri Pohdinta Menetelmien pohdinta Tulosten pohdinta Johtopäätökset Lähteet Liitteet... 71
6 6 (118) 1. Tausta 1.1 Vammaiset ja työ Vammaiset ovat Suomessa harvemmin töissä kuin muualla Euroopassa (OECD 2008). Holmin (2007) mukaan Suomessa on noin täysin työkykyistä vammaista henkilöä, joista vain 60%:lla on työpaikka. Työttömyys on vammaisten joukossa selvästi muuta väestöä yleisempää (Holm ja Hopponen 2007, Hietala ja Lavikainen 2010, OECD 2008). Vuonna 2002 kaikista vuotiaista suomalaisista työvoimaan kuului noin 80 %, vammaisista ja pitkäaikaissairaista 20 % (Savtschenko 2006). Esimerkiksi kuulovammaisten työttömyysaste oli vuosina noin % (Linnakangas 2006). Yhteiskunnalliset sopimukset, yhteisön arvot ja asenteet, työelämän normit, kuljetuspalvelut ja arkkitehtuuri vaikuttavat vammaisen henkilön mahdollisuuksiin osallistua työelämään (Järvikoski 1994). Vammaiset kohtaavat edelleen myös ennakkoluuloja ja kielteistä suhtautumista yhteiskunnan, terveydenhuollon ja kanssaihmisten taholta (Auslander ja Goldin 1999, Stachura ja Garven 2003, Ekholm 2009, Sosiaali- ja terveysministeriö 2008). Työolosuhteiden mukauttamisesta on vähän tutkimustietoa ja mukauttamisen korvauskäytännöt ovat Suomessa monimutkaiset (Hietala ja Lavikainen 2010, OECD 2008, Varanka 2008, Sosiaali- ja terveysministeriö 2008, Savtschenko 2006, Nevala-Puranen ym. 2004). Euroopan eri maiden hallitusohjelmissa on kiinnitetty huomiota vammaisten työllistymisen tukemiseen. Vammaisen henkilön pääsy ammattitaitoaan vastaavaan työhön avoimille työmarkkinoille osoittaa todellista integroitumista yhteiskuntaan (Savtschenko 2006). Väestön ikärakenne muuttuu ja työllisten määrä vähenee, joten vammaiset ovat myös tärkeä työvoimaresurssi tulevaisuuden työmarkkinoilla (Sosiaali- ja terveysministeriö 2010, Hietala ja Lavikainen 2010, OECD 2008, Linnakangas ym. 2006).
7 7 (118) 1.2 Työolosuhteiden mukauttamiseen liittyvää lainsäädäntöä Liikkumis- ja toimimisesteisten henkilöiden täysivaltaistuminen ja tasavertaisuus muiden kanssa edellyttää työolosuhteiden mukauttamista (Kemppainen 2008). Lainsäädäntö kieltää syrjinnän ja epätasa-arvoisen kohtelun ja edellyttää mm. työympäristön suunnittelua ja sopeuttamista (perustuslaki, rikoslaki, yhdenvertaisuuslaki, työturvallisuuslaki). Työturvallisuuslain (2002/738) 12 pykälässä säädetään työympäristön suunnittelusta ja todetaan että työympäristön rakenteita, työtiloja, työ- tai tuotantomenetelmiä taikka työssä käytettävien koneiden, työvälineiden ja muiden laitteiden sekä terveydelle vaarallisten aineiden käyttöä suunnitellessa on tarvittaessa otettava huomioon vammaiset ja muut työntekijät, joiden työn tekeminen sekä terveyden ja turvallisuuden varmistaminen työssä edellyttää erityisiä toimenpiteitä. Yhdenvertaisuuslakia (2004/21) on sovellettava, kun on kyse työhönottoperusteista, työoloista tai työehdoista. Lain 5 pykälässä säädetään vammaisen henkilön työllistymis- ja kouluttautumisedellytysten parantamisesta ja todetaan, että yhdenvertaisuuden edistämiseksi on työn teettäjän tarvittaessa ryhdyttävä kohtuullisiin toimiin vammaisen henkilön työhön pääsemiseksi, työssä selviämiseksi ja työuralla etenemiseksi. Kohtuullisuus on tapauskohtaisesti arvioitava: "Arvioitaessa otetaan erityisesti huomioon toimista aiheutuvat kustannukset, työn teettäjän tai koulutuksen järjestäjän taloudellinen asema sekä mahdollisuudet saada toimien toteuttamiseen tukea julkisista varoista tai muualta" (Yhdenvertaisuuslaki.2004/21). Työterveyshuoltolain (2001/1383) (12 ) mukaan työterveyshuoltoon kuuluu vajaakuntoisen työntekijän työssä selviytymisen seuranta ja edistäminen työntekijän terveydelliset edellytykset huomioon ottaen, kuntoutusta koskeva neuvonta ja hoitoon tai lääkinnälliseen tai ammatilliseen kuntoutukseen ohjaaminen. Osa-työkykyisen henkilön kannalta erittäin merkityksellistä on, että työterveyshuollon vastuulla tämän lain nojalla on tarvittaessa toimenpide-ehdotusten tekeminen työn sopeuttamiseksi
8 8 (118) työntekijän edellytyksiin, työntekijöiden työ- ja toimintakyvyn ylläpitämiseksi ja edistämiseksi sekä toimenpide-ehdotusten toteutumisen seuranta. Euroopan neuvoston vammaispoliittisessa toimintaohjelmassa (2006) mainitaan yhdeksi jäsenvaltioilta edellytettäväksi erityistoimeksi työnantajien kannustamisen vammaisten henkilöiden työllistämiseen tekemällä työpaikalla tai työolosuhteisiin kohtuullisia muutoksia, joiden avulla mukaudutaan vammaisten työntekijöiden erityistarpeisiin esimerkiksi mahdollistamalla etätyö, osa-aikatyö ja kotona työskentely. Euroopan neuvoston direktiivi yhdenvertaista kohtelua työssä ja ammatissa koskevista yleisistä puitteista (2000/78/EY) toteaa, että olisi säädettävä tarkoituksenmukaisista eli tehokkaista ja käytännöllisistä toimenpiteistä, joiden tavoitteena on mukauttaa työolosuhteet vammaisten tarpeisiin. Esimerkkeinä mukauttamisratkaisuista direktiivissä mainitaan muutosten tekeminen toimitiloihin, laitteisiin, työn jaksotukseen, tehtäväjakoon sekä koulutusmahdollisuuksien tai ohjauksen tarjoamiseen. Euroopan Neuvoston direktiivi (2000/78/EY) yhdenvertaista kohtelua työssä ja ammatissa koskevista yleisistä puitteista, toteaa 5 artiklassaan: "Sen varmistamiseksi, että yhdenvertaista kohtelua koskevaa periaatetta noudatetaan vammaisten osalta, on tehtävä kohtuullisia mukautuksia." Edellä mainittujen säädösten perusteella työnantaja velvoitetaan toteuttamaan asianmukaiset ja kulloistenkin tarpeiden mukaiset toimenpiteet, jotta vammainen voi päästä toimeen, harjoittaa sitä ja edetä urallaan tai saada koulutusta. Näitä toimenpiteitä ei kuitenkaan voida edellyttää, jos niistä aiheutuu työnantajalle kohtuutonta haittaa tai rasitetta. "Kohtuuton rasite" on yleisesti määriteltynä toimi, joka aiheuttaa erityisiä vaikeuksia tai merkittävän suuria kustannuksia. Rasitteen kohtuuttomuutta tai kohtuullisuutta arvioitaessa otetaan huomioon kunkin yksittäisen työnantajan maksukyky ja mahdollinen muilta tahoilta saatava rahallinen tuki sopeuttamisratkaisun toteuttamiseksi. On myös arvioitava, voidaanko tehdyn mukautuksen katsoa tuottavan hyötyä myös muille työntekijöille. Euroopassa rasitetta ei pidetä kohtuuttomana, jos se riittävässä määrin korvautuu jäsenvaltiossa toteutetuilla vammaispolitiikan toimenpiteillä (Neuvoston direktiivi 2000/78/EY). Suomessa tämän kaltaisia vammaispolitiikan toimenpiteitä voivat olla esimerkiksi oikeus
9 9 (118) henkilökohtaiseen avustajaan (Laki vammaisuuden perusteella järjestettävistä palveluista ja tukitoimista (1987/380, 8c ) ja työvoimahallinnon myöntämä työolosuhteiden järjestelytuki. Yhdysvalloissa on jouduttu toistuvasti oikeudessa tulkitsemaan vuonna 1990 hyväksyttyä vammaislakia ja siinä olevaa vaatimusta kohtalaisesta mukauttamisesta. Näitä oikeustapauksissa on pyritty selvittämään, mitä kohtalaisella mukauttamisella tarkoitetaan (Kreisman ja Palmer 2001, Lee 1996). Jokainen henkilö ja tilanne ovat yksilöllisiä, mikä vaikeuttaa kohtuullisen mukauttamisen määrittelyä. Kokonaisvaltaista tilanteen arviointia pidetään erityisen tärkeänä (Vierling 2000). 1.3 Työolosuhteiden mukauttaminen Työolosuhteiden mukauttamien on työntekijöiden käytössä olevien välineiden, palveluiden ja tilojen muuttamista sellaisiksi, että myös osa-työkykyiset työntekijät voivat käyttää niitä tasa-arvoisesti omien kykyjensä mukaan. Kohtuullisella mukauttamisella voidaan tarkoittaa fyysiseen työympäristöön tehtävien muutosten ohella myös esimerkiksi työn uudelleen organisointia, osa-aikatyötä, joustavia työaikoja tai yleisiin käytäntöihin tehtäviä tarvittavia muutoksia. (Kreisman ja Palmer 2001, Lee 1996). YK:n yleissopimus vammaisten oikeuksista määrittelee kohtuullisen mukauttamisen tarkoittavan tarvittaessa yksittäistapauksessa toteutettavia tarpeellisia ja asianmukaisia muutoksia ja järjestelyjä, joilla ei aiheuteta suhteetonta tai kohtuutonta rasitetta, ja joilla varmistetaan vammaisten henkilöiden mahdollisuus nauttia tai käyttää kaikkia ihmisoikeuksia ja perusvapauksia yhdenvertaisesti muiden kanssa. Myös Euroopan Neuvoston direktiivissä (2000/78/EY) mainitaan mahdollisen kohtuuttoman rasitteet rajaavan työnantajan vastuuta sopeuttamisratkaisujen toteuttamisesta. Lee (1996) on raportoinut perusteluita, joilla työnantajat ovat pyrkineet osoittamaan mukauttamisratkaisun kohtuuttomaksi (esim. osa-työkykyinen työntekijä on mukauttamisratkaisuista huolimatta turvallisuusriski).
10 10 (118) Työolosuhteiden mukauttaminen helpottaa tutkimusten mukaan vammaisten ja pitkäaikaissairaiden henkilöiden työllistymistä ja työssä selviytymistä sekä lisää työntekijöiden välistä tasa-arvoa (Hietala ja Lavikainen 2010, Varanka 2008, Nevala ym. 2006, Linnakangas ym. 2006, Nevala-Puranen ym. 1999, Nevala-Puranen ja Sörensen 1997). Tietoisuus työtovereilta saatavaan apuun on yhteydessä hyvään työkykyyn (Järvikoski ja Pensola 2006). Työpaikoilla tehtävien mukauttavien toimenpiteiden toteuttaminen on kuitenkin järjestelmänä monimutkaista ja työpaikan muutoksia korvataan monien eri rahoitusjärjestelmien kautta (Hietala ja Lavikainen 2010, Varanka 2008, Nevala ym. 2006, Linnakangas ym. 2006). Lainsäädännöstä huolimatta Suomessa on työpaikoilla tehty vain vähän vammaisten ja pitkäaikaissairaiden työkykyä tukevia mukauttamisratkaisuja (OECD 2008, Varanka 2008, Nevala-Puranen ym. 2001, Seuri ym. 1996). Hietala ja Lavikainen (2010) totesivat, että fyysinen työympäristö, käytettävissä olevat apuvälineet sekä esimiesten ja työtoverien ymmärtävä suhtautuminen vaikuttavat huonokuuloisten työssä jaksamiseen. Tutkimuksen mukaan työpaikan taustamelu vähensi työtilojen toimivuutta, apuvälineitä ei ollut saatavilla ja mahdollisuudet vaikuttaa työtahtiin ja työmäärään olivat vähäiset (Hietala ja Lavikainen 2010). OECD:n (2008) mukaan julkisten rakennusten ja yksityisten työpaikkojen tulisi olla esteettömiä kaikille ja apuvälineitä (mm. liikunta-, näkö- ja kuulovammaisille työntekijöille) tulisi olla saatavilla tarpeen mukaan. Suomen vammaispoliittinen ohjelma vuosille asettaa tavoitteekseen yhteiskunnan esteettömyyden kehittämisen ja vammaisten henkilöiden työllistymisen avoimille työmarkkinoille (Sosiaali- ja terveysministeriö 2010). Eurobarometrin (2008) mukaan enemmistö suomalaisista kannattaa erityistoimien tarjoamista ja tekemistä, jotta vammaisilla henkilöillä olisi tasa-arvoinen mahdollisuus osallistua suomalaiseen työelämään.
11 11 (118) 2. Tutkimuksen tavoitteet Tutkimuksen tavoitteena oli selvittää avoimilla työmarkkinoilla työskentelevien vammaisten ja pitkäaikaissairaiden henkilöiden työn sisältöä ja työolosuhteissa toteutettuja mukauttavia ratkaisuja sekä niihin yhteydessä olevia tekijöitä. Lisäksi koottiin työolosuhteiden mukauttamisen hyviä käytäntöjä. Tutkimuksessa pyrittiin vastaamaan seuraaviin kysymyksiin: 1. Millä aloilla ja millaisissa ammateissa vammaiset ja pitkäaikaissairaat henkilöt toimivat avoimilla työmarkkinoilla? 2. Mikä on vammaisten ja pitkäaikaissairaiden työntekijöiden työn sisältö ja työn fyysiset ja psyykkiset kuormitustekijät? 3. Millaisia mukauttavia ratkaisuja vammaisten ja pitkäaikaissairaiden työolosuhteissa on toteutettu ja mitkä tekijät ovat niihin yhteydessä? 4. Millaisia selviytymisstrategioita vammaiset ja pitkäaikaissairaat ovat työssään kehittäneet? Tutkimuksessa vammainen ja pitkäaikaissairas henkilö nähtiin työelämässä aktiivisena ja tahtovana toimijana, jolla on voimavaroja, mutta rakenteilla ja ympäristöllä on merkitystä hänen mahdollisuuksiinsa (Linnakangas ym. 2006). Tutkimuksen viitekehyksenä oli maailman terveysjärjestön (WHO) esittämä ICF-kaavio (International Classification of Functioning, Disability and Health) (Kuva 1) (http://www.who.int). Terveydentila (vaiva, vamma, sairaus jne.) Kehon toiminnot/ rakenteet Suoritukset Osallistuminen Ympäristötekijät Yksilötekijät Kuva 1. Terveyden ja vammaisuuden määrittelykaavio WHO:n mukaan (http://www.who.int)
12 12 (118) 3. Aineisto ja menetelmät 3.1. Aineisto Tutkimuksen otoksen muodostivat henkilöt (n=2000), jotka saivat Kelan 16 vuotta täyttäneen vammaistukea ja olivat työssä avoimilla työmarkkinoilla. Henkilöt poimittiin tutkimusta varten satunnaisesti Kelan toimistoissa vuonna 2008 Kelan vammaistukea saaneiden rekistereistä. Lopullisen tutkimusaineiston (n=205) muodostivat ne henkilöt, jotka olivat vuotiaita, olivat tutkimusajankohtana työssä avoimilla työmarkkinoilla, käyttivät sähköpostia ja olivat vapaaehtoisia tutkimukseen (Kuva 2). Henkilöille lähetettiin Kelan Itä-Suomen aluekeskuksen kautta kirje, jossa oli Työterveyslaitoksen laatima tiedote (Liite 1 ja 2) tutkimuksen tavoitteista, sisällöstä ja toimintatavoista. Lisäksi kirjeessä oli suostumislomake (Liite 3), jolla henkilöiltä kysyttiin halukkuutta osallistua tutkimukseen, työnantajan lupaa osallistumiseen ja lupaa ottaa henkilöön yhteyttä Työterveyslaitoksen kautta. Kirjeessä kysyttiin, onko henkilö mukana työelämässä, onko hänellä käytössään sähköposti sähköistä kyselyä varten ja mikä on hänen sähköpostiosoitteensa. Tapauskuvauksiin valittiin kyselyn pohjalta sellaisia vapaaehtoisia henkilöitä, joiden työolosuhteissa oli tehty mukauttavia ratkaisuja. Tapauskuvauksiin pyrittiin saamaan esimerkkejä erilaisista vammoista ja sairauksista sekä erilaisista työtehtävistä ja työolosuhteiden mukauttamiskeinoista. Mukaan tuli kahdeksan henkilöä ja heidän työyhteisönsä jäseniä (työnantaja, lähiesimies, työsuojeluvaltuutettu ja/tai työterveyshuollon edustaja). Kaikille tapauskuvauksiin osallistuneille lähetettiin tiedote (Liite 4) ja heiltä kysyttiin kirjallinen suostumus osallistumisesta ja haastattelun nauhoittamisesta (Liite 5). Lisäksi heiltä kysyttiin kirjallinen lupa työolosuhteiden valokuvauksesta (Liite 6).
13 13 (118) Tutkimus käsiteltiin Työterveyslaitoksen eettisessä työryhmässä. Tutkimuksesta tehtiin tieteellisen tutkimuksen henkilörekisteriseloste sekä ilmoitus tietosuojavaltuutetulle. Kaikki tutkimushenkilöt osallistuivat tutkimukseen vapaaehtoisesti ja heillä oli mahdollisuus perua osallistumisensa missä vaiheessa tahansa syytä ilmoittamatta. TUTKIMUSOTOS Satunnaisotos (n = 2000) KELA:n rekisteri, 16 vuotta täyttäneet vammaistukea saavat Kirjeeseen ei saatu vastausta (n=1447) Palautetut suostumuslomakkeet (n = 553) Eivät olleet työelämässä tai eivät suostuneet tutkimukseen (n=319) Sähköinen kysely (n = 240) Ei vastausta (n=35) Kyselyyn vastanneet (n=205) Tapauskuvaukset (n=8) Kuva 2. Tutkimusjoukon (n=205) muodostuminen
14 14 (118) Tutkimukseen osallistuneista (n=205) naisia oli 74 % (n=151) ja miehiä 26 % (n=53). Tutkimusjoukon iän mediaani oli 50 vuotta. Naisista 48 % ja miehistä 40 % oli alle 50 -vuotiaita. Yli puolet (64 %) vastaajista oli naimisissa tai avoliitossa tai he asuivat kumppanin kanssa. Joka neljännellä (26 %) vastaajalla asui alle 18-vuotiaita lapsia samassa taloudessa heidän kanssaan. Vastanneista yli puolella (53 %) oli peruskoulutuksena ylioppilastutkinto, kolmanneksella (33 %) peruskoulu tai keskikoulu ja 14 %:lla kansakoulu. Vastaajista joka neljännellä (23 %) oli ammatillisena koulutuksena ylempi korkeakoulututkinto (Taulukko 1). Naiset olivat korkeammin koulutettuja kuin miehet (p=0,0028). Naisista yli puolet (59 %) oli suorittanut lukion, kun vastaava osuus miehillä oli kolmannes (36 %). Alle 50 -vuotiaiden ryhmässä koulutustaso oli vanhempaa ikäryhmää korkeampi (p<0,0001). Taulukko 1. Kyselyyn vastanneiden vammaisten ja pitkäaikaissairaiden (n=204) ammatillinen koulutus Ammatillinen koulutus n % Yliopisto tai korkeakoulu Ammattikorkeakoulu tai alempi korkeakoulututkinto, ammatillinen opisto Ammatillinen koulu, ammattikurssi tai ei ammatillista koulutusta Neljäsosalla (27 %) vastanneista oli synnynnäinen vamma (tai vuoden sisällä syntymän jälkeen ilmaantunut). Muut olivat vammautuneet/sairastuneet tätä myöhemmin. Tutkimukseen osallistuneista yli puolella (64 %) liikuntakyky oli heikentynyt ja heistä suurempi osa oli naisia (p=0,0406) (Taulukko 2). Liikuntakyvyn heikentyminen ilmeni vastaajilla kävelykyvyn heikentymisenä (n=92), lihasvoiman heikentymisenä (n=74), nivelten liikkuvuuden heikentymisenä (n=71), yleiskunnon heikentymisenä (n=56), yläraajojen toimintahäiriöinä (n=54), tasapainon heikentymisenä (n=51) ja koordinaatiohäiriöinä (n=31).
15 15 (118) Näkökyky oli heikentynyt joka neljännellä. Heistä puolet (51 %) ilmoitti olevansa heikkonäköisiä ja puolella näkökyky oli muuten heikentynyt. Kuulo oli heikentynyt joka viidennellä vastaajalla. Heistä 18 ilmoitti olevansa huonokuuloisia, kaksi oli kuuroutunut, yksi käytti sisäkorvaistutetta, 13 oli viittomakielisiä kuuroja ja 11 henkilöä oli muulla tavalla kuulovammaisia. Taulukko 2. Kyselyyn vastanneiden vammaisten ja pitkäaikaissairaiden (n=205) ilmoittama toimintakyvyn heikkous (sama henkilö voi kuulua useaan ryhmään) Toimintakyvyn heikkous n % Liikuntakyky heikentynyt Näkökyky heikentynyt Kuulo heikentynyt Puhe/kommunikointi heikentynyt Oppimisvaikeus Joka kahdeksas (12 %) vastaaja ilmoitti, että hänellä on puheen/kommunikoinnin ongelma. Se ilmeni ääntämisessä (n=9), äänen voimakkuuden hallinnassa (n=9), puheen sujuvuudessa (n=10), puhenopeudessa (n=6), puheen melodiassa ja rytmissä (n=5) tai jollakin muulla tavalla (n=9). Joka kymmenennellä (10 %) vastaajalla oli oppimisvaikeus. Oppimisvaikeus ilmeni lukemisessa (n=8), matematiikassa (n=3), kirjoittamisessa (n=10), keskittymisessä (n=13), näönvaraisessa hahmottamisessa (n=7) tai jollain muulla tavalla (n=12). Työssä tai työmatkalla käytössä olevista liikkumisen apuvälineistä yleisimpiä olivat erityisjalkine, pyörätuoli, kyynär-/kainalosauvat ja kävelykeppi (Kuva 3-4) (Taulukko 3).
16 16 (118) Kuva 3-4. Liikkumisapuvälineiden käyttö edellyttää työpaikan esteettömyyttä. Taulukko 3. Kyselyyn vastanneiden vammaisten ja pitkäaikaissairaiden (n=204) ilmoittama liikkumisapuväline työssä tai työmatkalla Liikkumisapuväline n % Erityisjalkine Pyörätuoli Kyynär- tai kainalosauvat 18 9 Kävelykeppi 14 7 Erityisvarustettu auto 14 7 Alaraajan tukisidos 12 6 Tukiliivi 7 3 Kävelyteline 6 3 Alaraajaproteesi 3 1 Sähköpyörätuoli 2 1 Muu liikkumisapuväline Näkemisen apuvälineistä työssä oli yleisimmin käytössä silmälasit/päätelasit, lisävalaistus ja tietokoneen suurennusohjelma (Kuva 5-6). (Taulukko 4)
17 17 (118) Kuva 5-6. Lukutelevisio ja tietokoneen suurennusohjelma auttavat näkövammaista työntekijää työssään. Taulukko 4. Kyselyyn vastanneiden vammaisten ja pitkäaikaissairaiden (n=204) ilmoittama näkemisen apuväline työssä Näkemisen apuväline n % Silmälasit/päätelasit Lisävalaistus 18 9 Suurennuslasit 16 8 Suurennusohjelma 15 7 DAISY-kuuntelulaite ja sanelin (yhdistelmälaite) 13 6 Ruudunlukuohjelma 10 5 Valkoinen keppi 11 5 Kiikari 9 4 Häikäisyä estävät absorbtiolasit 7 3 Lukutelevisio/taulukamera 6 3 Puhesyntetisaattori 7 3 Kannettava suurennuslaite 3 1 Skanneri ja tekstintunnistusohjelma 3 1 Matkapuhelimen ruudunlukuohjelma ja/tai puheohjelma 3 1 Muu näkemisen apuväline 7 3
18 18 (118) Kuulemisen apuvälineistä vastanneilla oli työssä yleisimmin käytössä kuulokoje toisessa korvassa (Taulukko 5). Vastaajista 22 (11%) ilmoitti käyttävänsä tulkkia työssään: viittomakielen tulkki (n=14), viitotun puheen tulkki (n=4), kirjoitustulkki (n=4), muu tulkki (n=6). Seitsemän vastaajaa ilmoitti, että heidän työyhteisössään on riittävästi tai jonkin verran viittomakieltä osaavia henkilöitä. Puheen ja oppimisen apuvälineinä oli mm. puhetta vahvistavat laitteet ja tietokoneen asetusten muokkaaminen (Taulukko 6). Taulukko 5. Kyselyyn vastanneiden vammaisten ja pitkäaikaissairaiden (n=204) ilmoittama kuulemisen apuväline työssä Kuulemisen apuväline n % Kuulokoje toisessa korvassa 14 7 Tekstipuhelin 9 4 Kuulokoje molemmissa korvissa 4 2 Matkapuhelimen induktiosilmukka 4 2 Vahvistinpuhelin/puhelinvahvistin 3 1 Induktiosilmukka (esim. kannettava) 3 1 FM-laite 1 0,5 Muu kuulemisen apuväline 10 5 Taulukko 6. Kyselyyn vastanneiden vammaisten ja pitkäaikaissairaiden (n=204) ilmoittama kommunikoinnin ja oppimisen apuväline työssä Kommunikoinnin ja oppimisen apuväline n % Kommunikointi Puhetta vahvistavat laitteet 3 1 Muut kommunikoinnin apuvälineet 7 3 Oppiminen Tietokoneen asetusten muokkaaminen 8 4 Äänikirjat 3 1 Tekstin asettelu 2 1 Tietokoneohjelma/sanaennustus 2 1
19 19 (118) Viisi henkilöä (2 %) ilmoitti, että heillä on henkilökohtainen avustaja työssään. Avustaja oli kolmella näkövammaisella, yhdellä kuulovammaisella ja yhdellä kommunikaatiohäiriön omaavalla työntekijällä. Henkilökohtainen avustaja avusti heitä keskimäärin 54 tuntia kuukaudessa (vaihteluväli h/kk). Yli puolet (57 %) työssä olevista vammaisista ja pitkäaikaissairaista ei saanut tutkimushetkellä mitään kuntoutusta (Taulukko 7). Kolmannes vastaajista ilmoitti saavansa hoitoa fysikaalisessa hoitolaitoksessa. Yli puolet (55 %) arvioi, että heidän toimintakykynsä on kuntoutuksen ansiosta parantunut paljon tai jonkin verran ja kolmasosan (33 %) mielestä toimintakyky on pysynyt ennallaan. Taulukko 7. Kyselyyn vastanneiden vammaisten ja pitkäaikaissairaiden (n=205) saama kuntoutus Kuntoutus n % Hoito fysikaalisessa hoitolaitoksessa Laitoskuntoutus Toimintaterapia 4 2 Muu kuntoutus Ei saa kuntoutusta Menetelmät Tutkimustyyppi oli kuvaileva poikkileikkaustutkimus. Menetelminä oli kysely ja tapauskuvaukset. Kysely toteutettiin Digium Enterprise internetpohjaisella tutkimusja tiedonkeruuohjelmalla (http://www.digium.fi/fi/index.html 2008). Kyselyn sisällössä hyödynnettiin Työ ja terveys Suomessa 2009 kyselyä, Esteetön työpaikka arviointimenetelmän kysymyksiä (Nevala ym. 2006) ja Liikuntavammainen työelämässä haastattelututkimuksen (Nevala-Puranen ym. 2000, Seuri ym. 1999) kysymyksiä.
20 20 (118) Kyselyn esitestauksessa kolme aineiston ulkopuolista vammaista henkilöä täytti kyselyn ja antoi palautteen. Esitestauksessa henkilöitä pyydettiin kiinnittämään huomiota kysymysten ymmärrettävyyteen sekä kyselyn rakenteeseen ja pituuteen. Lisäksi Näkövammaisten keskusliitossa testattiin kyselyn tekninen toimivuus näkövammaisten henkilöiden käyttämissä tietokoneen lukuohjelmissa. Kyselyyn tehtiin esitestauksen perusteella tarvittavat muutokset. Kyselyllä (Liite 7-8) selvitettiin tutkittavien taustatietoja, työn sisältöä, työn kuormitustekijöitä, työolosuhteiden mukauttamisratkaisuja ja yksilöllisiä selviytymisstrategioita. Taustatietoina kysyttiin henkilön ikä, sukupuoli, vamma/sairaus, käytössä olevat apuvälineet, koulutus, ammatti, osaaika/kokopäivätyö, ammattiala ja työnantajan sektori. Työolosuhteiden mukauttamisen osalta kysyttiin, millaisia mukauttavia ratkaisuja henkilön työssä oli tehty työprosessiin, työpaikkarakennukseen, työpisteeseen, työvälineisiin, koneisiin ja laitteisiin, työn organisointiin, työaikajärjestelyihin ja työmatkaliikkumiseen. Työn sisältönä ja psykososiaalisina tekijöinä selvitettiin tuen saantia, kohtelun tasavertaisuutta, työn hallintaa, kehittymistä ja osallistumista työssä sekä työn merkitystä. Lisäksi kysyttiin henkisen väkivallan kokemuksia. Jaksamista selvitettiin kysymällä stressin tuntemuksia, työn henkistä ja ruumiillista rasittavuutta, työkuormituksesta palautumista, jaksamisen äärirajoilla työskentelyä vammasta/sairaudesta johtuen ja lyhyiden elpymistaukojen pitämistä työn lomassa. Lisäksi pyydettiin arvioimaan omaa työkykyä. Kysymyksissä pyydettiin arvioimaan työhön tai jaksamiseen liittyvän asian useutta, paljoutta tai hyvyyttä niin, että kysymykseen voi vastata valitsemalla arvon 1-4/5. Tasa-arvoa arvioitaessa vastausvaihtoehtojen ääripäät olivat täysin tasa-arvoista ja ei lainkaan tasa-arvoista. Henkistä väkivaltaa selvitettiin kysymällä, onko henkilö kokenut henkistä väkivaltaa nyt, aiemmin tai aiemmin, mutta ei enää. Omaa työkykyä arvioitiin asteikolla 0-10, jossa 10 tarkoitti parasta mahdollista työkykyä.
Esteetön työpaikka ja työolosuhteiden mukauttaminen vammaisille ja pitkäaikaissairaille
Esteetön työpaikka ja työolosuhteiden mukauttaminen vammaisille ja pitkäaikaissairaille Vammaiset henkilöt avoimille työmarkkinoille arvokeskustelusta konkretiaan 28.4.2011 Nina Nevala, dosentti, tiimipäällikkö
Vammaiset ja työelämä Nina Nevala Tiimipäällikkö, Työterveyslaitos Professori (ma), Jyväskylän yliopisto
Vammaiset ja työelämä Nina Nevala Tiimipäällikkö, Työterveyslaitos Professori (ma), Jyväskylän yliopisto "Työ on vammaiselle yhtä tärkeää kuin vammattomallekin ehkäpä joskus jopa tärkeämpää" "Saa olla
Työn sisältö ja työolosuhteiden mukauttaminen avoimilla työmarkkinoilla toimivilla vammaisilla ja pitkäaikaissairailla Loppuraportti 15.12.2010 Nina Nevala Tiina Kalliomäki-Levanto Kirsi Jääskeläinen Maria
Työn mukauttamisen mahdollisuudet
Esteettömyys työssäoppimisessa ja työllistymisessä? Verkostoseminaari 4.11.2013 Työn mukauttamisen mahdollisuudet Nina Nevala LitT, tiimipäällikkö,työterveyslaitos Professori, Jyväskylän yliopisto Sosiaali-
Työn mukauttamisen vaikuttavuus
Epilepsia ja työ aamiaistilaisuus, Lasipalatsi 10.2.2014 Työn mukauttamisen vaikuttavuus Nina Nevala LitT, vanhempi tutkija,työterveyslaitos Professori, Jyväskylän yliopisto Sosiaali- ja terveysministeriö:
Ergonomian "lukutaito"
Ergonomian "lukutaito" Karwowski W: Ergonomics and human factors: the paradigms for science, engineering, design, technology and management of human-compatible systems. Ergonomics 2005; 48(5): 436-463
Työolosuhteiden mukauttaminen
Esteettä työelämään, Jyväskylä 4.2.2014 Työolosuhteiden mukauttaminen Nina Nevala LitT, vanhempi tutkija,työterveyslaitos Professori, Jyväskylän yliopisto Sosiaali- ja terveysministeriö: Osatyökykyiset
Teemasessio II: Takaisin töihin uusin keinoin? Puheenjohtaja: Projektipäällikkö Kaija Ray, VATES säätiö
VATES-päivät 24.3.2011 Teemasessiot Teemasessio II: Takaisin töihin uusin keinoin? Puheenjohtaja: Projektipäällikkö Kaija Ray, VATES säätiö Tiimipäällikkö Nina Nevala, Työterveyslaitos Henkilöstöpäällikkö
Työjärjestelyt ja työolosuhteiden mukauttaminen
Työkykykoordinaattoreiden koulutus 11.10.2016 Työjärjestelyt ja työolosuhteiden mukauttaminen Nina Nevala LitT, dos., vanhempi tutkija, Työterveyslaitos Esityksen sisältö 1. Viitekehys 2. Käsitteiden määrittelyä
Työolosuhteiden mukauttaminen uusin tutkimustieto ja käytännön ratkaisuja
Työ kuuluu kaikille 2.10.2014 Työolosuhteiden mukauttaminen uusin tutkimustieto ja käytännön ratkaisuja Nina Nevala Vanhempi tutkija, Työterveyslaitos/STM Osatyökykyiset työssä -ohjelma Ma. prof. Jyväskylän